
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 186 


22 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες της 8ης Νοεμβρίου 1999 σε περιοχές του Νο¬ 


μού Αργολίδας. 1 

Συμπληρωματική οριοθέτηση σεισμόπληκτης περιο¬ 
χής και πιστωτικές διευκολύνσεις για την αποκατά¬ 
σταση των ζημιών από το σεισμό της 26ης Μαΐου 

2000 σε περιοχές του Νομού Λευκάδας. 2 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 14ης Ιουλίου 1993 σε πε¬ 
ριοχές του Ν. Αχαιός. 3 

Τροποποίηση και συμπλήρωση της οικ/12154/12.12. 
2000 απόφασης που αφορά θέματα για την χορή¬ 
γηση της επιδότησης ενοικίου ή συγκατοίκησης 
σεισμοπαθών, που πλήγησαν από το σεισμό της 
7ης Σεπτεμβρίου 1999. 4 


ΑΠΟΦΑΣΕΙ Σ 

Αριθ. 9808/00/ΤΠ32 (1) 

Οριοθέτηση περιοχής και πιστωτικές διευκολύνσεις για την 
αποκατάσταση των ζημιών από τις πλημμύρες της 8ης 
Νοεμβρίου 1999 σε περιοχές του Νομού Αργολίδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 Πρά- 
ξεως Νομοθετικού Περιεχομένου του Προέδρου της Δημο¬ 
κρατίας "περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τινών 
συναφών θεμάτων"που κυρώθηκε μετο Ν. 867/79 (ΦΕΚΑ'24). 

2. Τιςδιατάξειςτου Ν. 1190/81 (ΦΕΚ203/Α/30.7.81) οοποί- 
ος κυρώνει την από 26.3.81 Πράξη Νομοθετικού Περιεχομέ¬ 
νου του Προέδρου της Δημοκρατίας, "περί αποκαταστάσε¬ 


ως ζημιών εκ σεισμών 1981 και ρυθμίσεως ετέρων συναφών 
θεμάτων" όπως αυτό τροποποιήθηκε και συμπληρώθηκε με 
το άρθρο Ι,παρ. 42 και43του Ν. 2412/96"Μεταφοράαρμο¬ 
διοτήτων από το Υπουργικό Συμβούλιο σε άλλα Κυβερνητι¬ 
κά όργανα και άλλες διατάξεις" (ΦΕΚ123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) "Περίοργάνωνασκήσεωςτης νο¬ 
μισματικής, πιστωτικής και συναλλαγματικής πολιτικής και 
άλλες διατάξεις" όπως συμπληρώθηκε μετο άρθρο 25, παρ. 
6 του Ν. 1418/84 "Περί Δημοσίων Έργων και ρυθμίσεις συ¬ 
ναφών θεμάτων" (ΦΕΚ Α'23). 

4. Τις διατάξεις του Ν. 128/75 "περί τροποποιήσεως και 
συμπληρώσεωςδιατάξεωντινώναναφερομένων εις την λει¬ 
τουργία του χρηματοδοτικού συστήματος". 

5. Τις διατάξεις του άρθρου ΙΟτου Ν.2576/98 "Βελτίωση 
των διαδικασιών για την ανάθεση της κατασκευής των δη¬ 
μοσίων έργων και άλλες διατάξεις". 

6. Το Π.Δ. 69/1988 "Οργανισμός Γενικής ΓραμματείαςΔη¬ 
μοσίων Έργων". 

7. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ "περί 
εξαιρέσεως διοικητικών πράξεων και εγγράφων από τον κα¬ 
νόνα των τριών υπογραφών". 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου "Περιστολή δαπα¬ 
νών Δημοσίου Τομέα" (ΦΕΚ420/Β/1.7.92). 

9. Τις διατάξεις της παρ. του άρθρου 22 του Ν.2362 "Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις" (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προγράμματος 
Δημοσίων Επενδύσεων και συγκεκριμένα το έργο 9869001 
της ΣΑΕ 069. 

Η προκαλούμενη δαπάνη από την επιδότηση του επιτοκί¬ 
ου βαρύνει το λογαριασμό του Ν. 128/75. Ο λογαριασμός 
αυτός επιδοτείται από τον Κρατικό Π ρούπολογισμό μόνο σε 
περίπτωση ελλειμματικότητάς του. Το ύψος της δαπάνης 
αυτής θα είναι της τάξης των 13.400.000 δρχ. 

11. Την αριθ. ΔΙΔΚ/Φ.1/2/11187/12.5.2000 (ΦΕΚ 630/Β/ 
12.5.2000) απόφαση του Πρωθυπουργού καιτου Υπουργού 
Εσωτερικών, Δημόσιας Διοίκησης και Αποκέντρωσης για 
την ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης Κωνσταντίνο 
Κάίσερλή και Λεωνίδα Τζανή. 

12. Την κοινή απόφαση του Πρωθυπουργού και του Υπουρ¬ 
γού Οικονομικών με αριθ. 1039386/441/Α0006/ 21.4.2000 
(ΦΕΚ 571/Β/21.4.2000) "Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών". 

13. Την κοινή απόφαση Δ17α/10/30/Φ2.2.1/23.5.2000 
(ΦΕΚ/664/Β/24.5.2000) του Πρωθυπουργού και του Υπουρ¬ 
γού ΠΕ.ΧΩ.Δ.Ε. για την ανάθεση αρμοδιοτήτων του Υπουρ¬ 
γού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Αθανάσιο 
Αλευρά και Ηλία Ευθυμιόπουλο . 

14. Το με αρ. πρωτ. 30244/4.10.2000 έγγραφο της Δ/νσης 
Τεχνικών Υπηρεσιών της Νομαρχιακής Αυτοδιοίκησης Αρ¬ 
γολίδας. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νομού 
Αργολίδας που επλήγησαν από τις πλημμύρες της 8ης Νο¬ 
εμβρίου 1999, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
"Περί αποκαταστάσεως ζημιών εκ σεισμών 1978 εις περιο¬ 
χήν Βορείου Ελλάδος κλπ.", όπως αυτή κυρώθηκε, τροπο¬ 
ποιήθηκε και συμπληρώθηκε με τους Νόμους 867/79, 
1048/80, 1133/81 και 1190/81 όπως ορίζεται στο άρθρο 10 
του Ν. 2576/ 98 καθώς και των σχετικών κανονιστικών πρά¬ 
ξεων όπως ισχύουν σήμερα για την αποκατάσταση των ζη¬ 
μιών των κτιρίων γενικά, τις οποίες προκάλεσαν οι πλημμύ¬ 
ρες της 8ης Νοεμβρίου 1999πουέπληξανπεριοχέςτου Νο¬ 
μού Αργολίδας και συγκεκριμένα τα διοικητικά όρια του 
Δημοτικού Διαμερίσματος Ιρίωντου Δήμου Ασίνηςτου Νο¬ 
μού Αργολίδας. 

2. Το έργο της αποκατάστασης των ζημιών από τις πλημ¬ 
μύρες σε περιοχές του Νομού Αργολίδας, ανατίθεται στην 
Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία τεσσάρων (4) μηνών, απάτη δημο¬ 
σίευση της παρούσας Απόφασης σε ΦΕΚ, εντός της οποίας 
οι ιδιοκτήτες των ακινήτων, που υπέστησαν βλάβες από τις 
πλημμύρες της 8ης Νοεμβρίου 1999 στο Νομό Αργολίδας 
υποχρεούνται να υποβάλλουν αίτηση στην Διεύθυνση Τε¬ 
χνικών Υπηρεσιών της Νομαρχιακής Αυτοδιοίκησης Αργο¬ 
λίδας, η οποία θα τις διαδιβάζει στην Υ.Α.Σ προκειμένου να 
διενεργηθεί ο έλεγχος των κτιρίων τους από τις αρμόδιες 
επιτροπές του Υ.ΠΕ.ΧΩ.Δ.Ε. Μετά την παρέλευση της πα¬ 
ραπάνω προθεσμίας οιτυχόνπληγέντεςαπότις πλημμύρες 
που δεν υπέβαλλαν αίτηση για αυτοψία δεν δικαιούνται τη 
χορήγηση στεγαστικής συνδρομής για την αποκατάσταση 
των ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα καθο¬ 
ρίζονται ονομαστικά οι δικαιούχοι στεγαστικής συνδρομής 
που επλήγησαν από τις πλημμύρες της 8ης Νοεμβρίου 
1999 για την αποκατάσταση των ακινήτωντους σύμφωνα με 
τα πορίσματα των αρμοδίων επιτροπών του Υ.ΠΕ.ΧΩ.Δ.Ε. 
Οι αποφάσεις αυτές θα δημοσιεύονται στο ΦΕΚ σύμφωνα 
με το άρθρο 1, παρ. 2 της από 26.3.81 Πράξεως Νομοθετι¬ 
κού Περιεχομένου που κυρώθηκε με το Ν. 1190/81, 

5. Εντός ενός (1) έτους από τη δημοσίευση σε ΦΕΚ των 
αποφάσεωντης προηγούμενης παραγράφου, οιπληγέντες 
από τις πλημμύρες της 8ης Νοεμβρίου 1999 σε περιοχές 
του Νομού Αργολίδας που έχουν οριστεί δικαιούχοι Στεγα- 
στικής Συνδρομής πρέπει να υποβάλλουν στην αρμόδια 
Υπηρεσία τα απαιτούμενα δικαιολογητικά (συμβόλαια, με¬ 
λέτες επισκευής, κλπ.) για τη χορήγηση της στεγαστικής 
συνδρομής. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτοκο 


δάνειο και δωρεάν κρατική αρωγή) για την αποκατάσταση 
των ζημιών που προκάλεσαν οι πλημμύρες της 8ης Νοεμ¬ 
βρίου 1999 σε περιοχές του Νομού Αργολίδας. 

α. Για ανακατασκευή των κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμοπλίν¬ 
θους ή μη διαμορφωμένους λίθους μικρής διατομής με συν¬ 
δετικό υλικό αργιλώδες) και τα οποία δεν έχουν χαρακτηρι- 
σθεί κατεδαφιστέα, αλλά οι ζημιές που προκλήθηκαν από 
τις πλημμύρες δεν επιδέχονται, σύμφωνα με την κρίση της 
αρμόδιας Υπηρεσίας που αναφέρεται στην παρ. 2 του κεφ. 
Ατης παρούσας, ουσιαστική αποκατάσταση, δηλαδή, επι¬ 
σκευή που εξασφαλίζει την αναγκαία αντισεισμική αντοχή 
τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πλημμύρες. 

Τα ανωτέρω δάνεια δύνανται να χρησιμοποιηθούν και για 
αυτοστέγαση. 

γ. Τα κτίρια που χαρακτηρίζονται εγκαταλελειμμένα (δια¬ 
τηρούν τους περιμετρικούς τοίχους και έστω τμήμα της 
στέγης) δεν δικαιούνται δάνειου. 

Προκειμένου να γίνει άρση του χαρακτηρισμού του εγκα- 
ταλελειμμένου θα πρέπει το κτίσμα να έχει κουφώματα και 
να ήταν στοιχειωδώς κατοικήσιμο και ο ενδιαφερόμενος να 
προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρονι¬ 
κό διάστημα πριν από τις πλημμύρες. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την αρ¬ 
μόδια Υπηρεσία που αναφέρεται στην παρ. 2 του κεφ. Α 
στην οποία οι ενδιαφερόμενοι θα πρέπει να υποβάλουν αί¬ 
τηση με τα σχετικά δικαιολογητικά, μέσα στις προθεσμίες 
που καθορίζονται στην παρούσα απόφαση . 

2. Η αρμόδια Υπηρεσία που αναφέρεται στην παρ. 2 του 
κεφ. Α θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δαπά¬ 
νης επισκευής ή το ποσό που δικαιούται ο ενδιαφερόμενος 
για ανακατασκευή ή αυτοστέγαση. Στη βεβαίωση θα ανα- 
φέρεται το ποσό της δωρεάν κρατικής αρωγής καθώς και 
του στεγαστικού δανείου, σύμφωνα με τους όρους που κα¬ 
θορίζονται κατωτέρω για τα κτίρια που βρίσκονται εντός 
της πληγείσας περιοχής. 

3. Σε περίπτωση που το συγκεκριμένο κτίριο ρυμοτομεί- 
ται ή δεν μπορεί να ανακατασκευαστεί για οποιαδήποτε άλ¬ 
λη νόμιμη αιτία ή ο ιδιοκτήτης το επιθυμεί, τότε ο ιδιοκτή¬ 
της, ή καθένας από τους συνιδιοκτήτες (εφόσον υφίσταται 
συνιδιοκτησία), καθένας από αυτούς, δικαιούται στεγαστι- 
κή ενίσχυση για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις πλημ¬ 
μύρες ή κατεδαφίστηκαν αμέσως μετά από αυτές με εντο¬ 
λή Δημόσιας ή Δημοτικής Αρχής, χωρίς να έχουν εκδοθεί 
πρωτόκολλα επικινδύνως ετοιμόρροπου, από τις κατά Νό¬ 
μο Τριμελείς Επιτροπές και οι ιδιοκτήτες τους έχουν ξεκι¬ 
νήσει την ανέγερση της νέας οικοδομής με άδεια που εκδό- 
θηκε μετά τις πλημμύρες της 8ης Νοεμβρίου 1999, εγκρί¬ 
νουμε τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέσως 
μετά τις πλη μμύ ρες αναφέρεται στις επίση μες καταστάσεις 
καταγραφής των κτισμάτωντου αρμόδιου Τμήματος Πολε¬ 
οδομίας και Πολεοδομικών Εφαρμογών του Ν. Αργολίδας. 

β. Η οικοδομή βρισκόταν μέσα σε σχέδιο πόλεως ή μέσα 
σε όρια οικισμού προϋφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτηση 
για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και της 
χρήσης του (π.χ. οικοδομική άδεια ανέγερσης της κατα- 
στραφείσας οικοδομής, φωτογραφίες, αεροφωτογραφίες 
κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δημο¬ 
τικών ή Κοινοτικών τελών κλπ.). 

Παράλληλα ο πλημμυροπαθής θα πρέπει να συνυποβάλ¬ 
λει: 

Βεβαίωση της Δημόσιας ή Δημοτικής ή Κοινοτικής Αρχής 
ότι δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαίω¬ 
ση ότι το κτίσμα κατέρρευσε από τις πλημμύρες. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική ενίσχυση (δάνειο και δωρεάν κρατική αρω¬ 
γή) θα χορηγείται στους δικαιούχους με βάση την προσκο- 
μιζόμενη στη δανείστρια Τράπεζα έγγραφη συνηγορία της 
αρμόδιας Υπηρεσίας που αναφέρεται στην παρ. 2 του κεφ. 
Α με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 δρχ. 
ανάτ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική ενίσχυση ανέρχεται στο ποσό των 80.000 δρχ. 
ανάτ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 9.600.000 δρχ., για τα πρώτα 150 
τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολικής 
δανειοδότησης θα διαιρείται η επιφάνειά του σε τμήματα 
των 150 τ.μ. για τα τυχόν δάνεια που θα προκύψουν πέραν 
των πρώτων 150 τ.μ. το ποσόν του δανείου ορίζεται σε 
50.000 δρχ. ανάτ.μ. και για δανειοδοτούμενη επιφάνεια 120 
τ.μ., ήτοι μέχρι του ποσού των 6.000.000 δρχ. για κάθε επι¬ 
πλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόν του και σύμ¬ 
φωνα μετά ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας 
ή επαγγελματικές στέγες, χορηγείται ποσό δανείου που 
αντιστοιχεί στο 70% της εκάστοτε ισχύουσας μεγίστης τι¬ 
μής μονάδας για τη χρηματοδότηση των ανακατασκευαζο- 
μένων κατοικιών ή επαγγελματικών χώρων αντίστοιχα. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κλπ. χορηγείται δάνειο που αντιστοιχεί στο 70%της 
εκάστοτε ισχύουσας μεγίστηςτιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορηγεί¬ 
ται δάνειο που αντιστοιχεί στο 30% της εκάστοτε ισχύου- 
σας μεγίστης τιμής μονάδας για τη χρηματοδότηση της 
ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητάτης και με την προϋπόθεση ότι το σύνολο της 
δανειοδοτούμενης επιφάνειας (κύριος και βοηθητικός χώ¬ 


ρος) δεν υπερβαίνει τα 120 τ.μ. (π.χ. αποθήκες τροφίμων, 
ιματιοθήκες, κουζίνες, φούρνοι κλπ.) η ανάτ.μ. τιμή αποζη¬ 
μίωσης κατεδαφιστέου κτίσματος (είτε βάση πρωτοκόλλων 
κατεδαφίσεως είτε ως ασύμφορα επισκευής είτε ως μη 
ασφαλώς επισκευάσιμα λόγω ευτελών δομικών υλικών) εί¬ 
ναι η αυτή με της κατοικίας, παράγραφος (α). 

η) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο ίδιο 
οικόπεδο με το κυρίως κτίσμα είτε σε άλλο η ανά τ.μ. τιμή 
αποζημίωσης κατεδαφιστέου, ανέρχεται στο ποσό των 
45.000 δρχ. κατεδαφιζόμενης επιφάνειας και μέχρι εμβα¬ 
δού 120 τ.μ. 

θ) Γιατην ανακατασκευή αγροτικών κατοικιών (κτισμάτων 
ευτελούς αξίας κατασκευής, μικρού κατά κανόνα εμβαδού 
που χρησιμοποιούνται εποχιακά) η στεγαστική ενίσχυση 
ανέρχεται στο ποσό των 70.000 δρχ. ανά τ.μ. κατεδαφιζό- 
μενης επιφάνειας και μέχρι συνολικού εμβαδού 120 τ.μ. 

ι) Γ ια κτίρια που ανήκουν στο Δημόσιο, Ν.Π.Δ.Δ. ή σε Κοι¬ 
νωφελή ή σε Φιλανθρωπικά ή σε Ευαγή Ιδρύματα ή σε Σω¬ 
ματεία, το ύψος της στεγαστικής ενίσχυσης ανέρχεται στο 
ποσό των 120.000 δρχ. ανάτ.μ. επί του συνόλου της κατε- 
δαφιστέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ια) Γ ια την ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του όγκου 
του κατεδαφιστέου και ανέρχεται στο ποσό των δέκα πέντε 
χιλιάδων δραχμών (15.000 δρχ.) ανά κυβικό μέτρο. 

ιβ) Για κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στεγα- 
στικής ενίσχυσης ανακατασκευής ή αυτοστέγασης που 
αντιστοιχεί στην ιδιοκτησία του και επί πλέον στεγαστική 
ενίσχυση ανάλογη μετο ποσοστό του επίτων κοινοχρήστων 
χώρων και μέχρι συνολικού εμβαδού 120 τ.μ. αθροιστικά 
(από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην παρα¬ 
πάνω στεγαστική ενίσχυση για ανακατασκευή ή αυτοστέ¬ 
γαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστικής 
ενίσχυσης και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μιάς ιδιοκτησίες, 
στεγαστική ενίσχυση δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. Γ ια τις πέραν 
της μίας ιδιοκτησίες το σύνολο της στεγαστικής ενίσχυσης 
χορηγείται υπό μορφή δανείου, χωρίς δωρεάν κρατική 
αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού ή 
του όγκου του κατεδαφιστέου κτίσματος, με βάση το οποίο 
υπολογίστηκε το δάνειο. Σε όλες τις άλλες περιπτώσεις 
ανακατασκευής, υποχρέωση του ιδιοκτήτη είναι να ανακα¬ 
τασκευάσει κτίσμα εμβαδού τουλάχιστον ίσο με το 66% του 
εμβαδού του κατεδαφιστέου κτίσματος, με βάση το οποίο 
υπολογίστηκε η στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Η αγοραζόμενη κατοικία θα πρέπει να είναι νο- 
μίμως υφιστάμενη και να έχει εμβαδό τουλάχιστον ίσο με το 
40% της δανειοδοτούμενης επιφάνειας του κατεδαφιστέου 
κτίσματος. Στις περιπτώσεις που το κτίσμα στο οποίο πραγ- 

ματοποιείται η αυτοσιέγαση δεν έχει οικοδομική άδεια (οι¬ 
κισμοί προϋφιοτάμενοι του 1923) η στατική επάρκεια του 
κτιρίου θα πρέπει να βεβαιώνεται από δύο ιδιώτες Πολιτι¬ 
κούς Μηχανικούς. 

2. ΕΠΙΣΚΕΥΗ 

α) Γ ιατην επισκευή ζημιών στα "μη φέροντα" στοιχεία κτι¬ 
ρίων το ποσό της στεγαστικής ενίσχυσης ανέρχεται μέχρι 
30.000 δρχ. ανάτ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Γ ιατην επισκευή ζημιών στον "φέροντα" οργανισμό κτι¬ 
ρίων της στεγαστικής ενίσχυσης ανέρχεται μέχρι του πο¬ 
σού των 40.000 δρχ. ανάτ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα "μη φέροντα" 
στοιχεία και στον "φέροντα οργανισμό" της ιδίας ιδιοκτη¬ 
σίας, το συνολικό ανάτ.μ. ύψος της στεγαστικής ενίσχυσης 
δεν επιτρέπεται να υπερβαίνει το όριο των 65.000 δρχ. ανά 
τ.μ. αθροιστικά. 

δ) Για τις επισκευές κτιρίων κάθε χρήσης που είναι διατη¬ 
ρητέα ή παραδοσιακά χαρακτηρισμένα, με προϋπάρχουσα 
της πλημμύρας Απόφαση του Υ.ΠΕ.ΧΩ.Δ.Ε. ή του Υπουρ¬ 
γείου Πολιτισμού, η Σ.Σ. ανέρχεται μέχρι του ποσού των 
160.000 δρχ. ανά τ.μ. χωρίς περιορισμό ως προς το συνολι¬ 
κό εμβαδόν της ιδιοκτησίας. Απαραίτητη προϋπόθεση το 
κτίριο να χρησιμοποιείται και οι ζημιές να προέρχονται από 
τις πλημμύρες και όχι από εγκατάλειψη. 

ε) Γ ιατα κτίρια της προηγούμενης παραγράφου (δ), όταν 
διατηρείται η όψη και ανακατασκευάζεται το υπόλοιπο, θα 
χορηγείται Σ.Σ. επισκευής διατηρητέου ή παραδοσιακού 
κτιρίου για τις όψεις, χωρίς όριο δανειοδότησης, και Σ.Σ. 
ανακατασκευής κτιρίου αντίστοιχα, για το υπόλοιπο κτίσμα 
με τα όρια τιμών και επιφανειών για κάθε κατηγορία κτιρίου 
(κατοικία ή επαγγελματοβιομηχανικός χώρος) που ανα¬ 
φέρθηκαν στα προηγούμενα. 

στ) Γ ια επισκευή αποθηκών ανεξαρτήτου χρήσης, καθώς 
και αγροτικών κτισμάτων (πλην οικιών) η στεγαστική ενί¬ 
σχυση ανέρχεται μέχρι συνολικού ποσού 800.000 δρχ. για 
κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενίσχυ¬ 
σης (δάνειο και δωρεάν κρατική αρωγή) για την αποκατά¬ 
σταση του φέροντος οργανισμού και των λοιπών μη φερό- 
ντων στοιχείων θα ανέρχεται στο ποσό των 70.000 δρχ. ανά 
τ.μ. επί του συνόλου της επιφάνειας του κτιρίου. Γ ια ύψος 
δανειοδότησης που δεν υπερβαίνει το ως άνω ποσό η σχε¬ 
τική έγκριση θα εκδίδεται από την αρμόδια Υπηρεσία που 
αναφέρεται στην παρ. 2 του κεφ. Α. Γ ια ύψος δανείου που 
υπερβαίνει το ως άνω ποσό η υπόθεση θα παραπέμπεται 
στο Τμήμα Αποκατάστασης Ζημιών της Υ.Α.Σ. για την έκδο¬ 
ση της συμπληρωματικής έγκρισης. 

η) Εφόσον πρόκειται για κτίρια με περισσότερες της μιάς 
χωριστές ιδιοκτησίες, ο κάθε ιδιοκτήτης δικαιούται, εκτός 
από την στεγαστική συνδρομή για την αποκατάσταση των 
ζημιών της ιδιοκτησίας του, και πρόσθετη στεγαστική ενί¬ 
σχυση για την κάλυψη της δαπάνης που αναλογεί για την 
αποκατάσταση των ζημιών των κοινοκτήτων στοιχείων. 

θ) Η δωρεάν κρατική αρωγή που αντιστοιχεί στην ανωτέ¬ 
ρω στεγαστική ενίσχυση επισκευής θα καλυφθεί από τον 
Προϋπολογισμό Δημοσίων Επενδύσεων και ανέρχεται σε 
ποσοστό 33% της στεγαστικής ενίσχυσης και μόνον για μία 
ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν από 
τις πλημμύρες, περισσότερες της μίας ιδιοκτησίες, στεγα- 
στική ενίσχυση δικαιούται για κάθε μία από αυτές, ενώ δω¬ 


ρεάν κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στεγα- 
στικής ενίσχυσης χορηγείται υπό μορφή δανείου, χωρίς 
δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΕΝΙΣΧΥΣΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής ενίσχυσης για ανακατασκευή 
θα αναληφθεί σε δύο ισόποσες δόσεις, η πρώτη από τις 
οποίες καταβάλλεται με την υπογραφή της δανειστικής 
σύμβασης, η δε επόμενη όταν θα έχουν εκτελεστοί εργα¬ 
σίες, που αφορούν στην κατασκευή του φέροντα οργανι¬ 
σμού, τοιχοποιιών, εξωτερικών επιχρισμάτων και κιγκλιδω¬ 
μάτων. Στις περιπτώσεις που δεν έχει χορηγηθεί αποδε¬ 
δειγμένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική ενίσχυση για επισκευές χορηγείται σε 
δύο δόσεις. Είναι δυνατό να χορηγηθεί εφάπαξ κατά την 
κρίση της δανείστριας Τράπεζας, εάν πρόκειται για μικρά 
ποσά. Απαραίτητη προϋπόθεση, στην περίπτωση αυτή, εί¬ 
ναι η συνηγορία της αρμόδιας Υπηρεσίας που αναφέρεται 
στην παρ. 2 του κεφ. Α. 

γ) Το ποσό της στεγαστικής ενίσχυσης για αυτοστέγαση 
θα χορηγείται εφάπαξ με την προσκόμιση οριστικού συμ¬ 
βολαίου αγοράς και πιστοποιητικού μεταγραφής ή προ¬ 
συμφώνου με την υποχρέωση της υποβολής οριστικού συμ¬ 
βολαίου και πιστοποιητικού μεταγραφής σε χρόνο που θα 
ορίζεται στην εγκριτική απόφαση της αρμόδιας Υπηρεσίας 
που αναφέρεται στην παρ. 2 του κεφ. Α. 

δ) Η συνολική διάρκεια των δανείων ανακατασκευής ή αυ¬ 
τοστέγασης ή επισκευής ορίζεται σε δεκαπέντε (15) χρόνια 
η δε εξόφλησή τους θα πραγματοποιηθεί σε ισόποσες εξα¬ 
μηνιαίες ή ετήσιες χρεολυτικές δόσεις, η πρώτη από τις 
οποίες θα καταβληθεί είκοσι τέσσερις (24) μήνες μετά την 
υπογραφή της δανειστικής σύμβασης. 

ε) Η στεγαστική ενίσχυση για την αποκατάσταση ζημιών 
σε πάγιες εγκαταστάσεις επιχειρήσεων και επαγγελματιών 
επιτρέπεται να χορηγηθεί, με τους ίδιους όρους, και στους 
μισθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους των 
ιδιοκτητών, μέσα σε 45 ημέρες από τη δημοσίευση της πα¬ 
ρούσας στην Εφημερίδα της Κυβερνήσεως. Μετά την πά¬ 
ροδο των 45 ημερών, το δικαίωμα υποβολής αίτησης για χο¬ 
ρήγηση στεγαστικής ενίσχυσης μπορεί να ασκηθεί και από 
τον ενοικιαστή, για λογαριασμό του αμελούντος ιδιοκτήτη. 
Σε κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά δύο (2) εκατοστιαίες μονάδες, χωρίς 
άλλη προσαύξηση για προμήθεια κλπ., επιδοτούμενο κατά 
100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες 
διατάξεις που ισχύουν για τη χρηματοδότηση της οικονο¬ 
μίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής ενίσχυσης (μαζί με το ακίνητο) και στους τυχόν νέ¬ 
ους κτήτορες των ακινήτων, ασχέτως του τρόπου αποκτή- 

σεως και του είδους της ιδιοκτησίας, που έχουν επ’αυτού 
(καθολική διαδοχή, ειδική διαδοχή, επικαρπία, ψιλή κυριό¬ 
τητα, συνιδιοκτησία κλπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλλει εμπρόθεσμα αί¬ 
τηση και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιοκτή¬ 
τες, αποδεδειγμένα (με υποβολή υπευθύνων δηλώσεων) 
δεν έχουν λάβει δωρεάν κρατική αρωγή για άλλο πληγέν 
κτίσμα, από τις πλημμύρες της 8ης Νοεμβρίου 1999 σε πε¬ 
ριοχές του Νομού Αργολίδας. 

3. Είναι δυνατή η χορήγηση στεγαστικής ενίσχυσης και 
στους νέους κτήτορες, που απέκτησαν την πλήρη κυριότη¬ 
τα του ακινήτου με γονική παροχή, μετά την λήξη των προ¬ 
θεσμιών αρχικών αιτήσεων, χωρίς να έχει υποβληθεί εμπρό¬ 
θεσμη αίτηση από το νέο κτήτορα. Στην περίπτωση αυτή 
αρκεί μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν του 
δανείου ή αντ’αυτού επί άλλου ακινήτου που τυχόν προ- 
σφέρεται από το δανειολήπτη, εφόσον η αξία του ακινήτου 
καλύπτει το ασφαλιζόμενο δάνειο. Η υποθήκη μπορεί επί¬ 
σης να μεταφέρεται εκ των υστέρων σε άλλο ακίνητο αντί¬ 
στοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
τις πλημμύρες της 8ης Νοεμβρίου 1999 σε περιοχές του Νο¬ 
μού Αργολίδας και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 
σφάλιση του δανείου, πιστοποιούμενη από σχετική βεβαίω¬ 
ση της αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα κα¬ 
θορίζεται ρητά ότι σε περίπτωση υποβολής, από τους δι¬ 
καιούχους δανείων ή νέους κτήτορες, ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων, που 
θα αναλάβουν με όσα προβλέπονται στην παρούσα απόφα¬ 
ση θα υπόκεινται, πέρα από τις νόμιμες κυρώσεις και τις 
ακόλουθες: 

α. Κήρυξη ολοκλήρου του ποσού του δανείου ληξιπρόθε¬ 
σμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που θα 
συνομολογείται με τη δανειστική σύμβαση και θα αντιστοιχεί 
σε ποσοστό 10% επί ολοκλήρου του ποσού του δανείου. 

γ. Εκτοκισμό του δανείου από τη χορήγησή του με επιτό¬ 
κιο μεγαλύτερο κατά 3 ποσοστιαίες μονάδες από το επιτό¬ 
κιο που καθορίστηκε με τη δανειστική σύμβαση για κάθε πε¬ 
ρίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους 6.600.000 δρχ. για τα επόμε¬ 
να τέσσερα οικονομικά έτη και θα βαρύνει το έργο 9869001 
της ΣΑΕ 069. 


2. Η προκαλούμενη δαπάνη για την επιδότηση του επιτοκί¬ 
ου βαρύνει το λογαριασμό του Ν. 128/75, ο οποίος δημιουρ- 
γείται από παρακράτηση επί των χορηγήσεων των Τραπεζών 
με σκοπό την επιδότηση επιτοκίου δανείων. Ο λογαριασμός 
αυτός επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. 

Το ύψος της δαπάνης αυτής είναι 13.400.000 δρχ. 

Η απόφαση αυτή να δημοσιευθεί στην εφημερίδα της Κυ- 
βερνήσεως. 

Αθήνα, 19 Φεβρουάριου 2001 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 

ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 


Αριθ. 11211/00/ΤΠ32 (2) 

Συμπληρωματική οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση 
των ζημιών από το σεισμό της 26ης Μάίου 2000 σε πε¬ 
ριοχές του Νομού Λευκάδας. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ετέ¬ 
ρων τινών συναφών θεμάτων" που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί αποκα¬ 
ταστάσεως ζημιών εκ σεισμών 1981 και ρυθμίσεως ετέρων 
συναφών θεμάτων" όπως αυτό τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 "Με¬ 
ταφορά αρμοδιοτήτων από το Υπουργικό Συμβούλιο σε άλ¬ 
λα Κυβερνητικά όργανα και άλλες διατάξεις" (ΦΕΚ 
123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) "Περί οργάνωνασκήσεωςτης νο¬ 
μισματικής, πιστωτικής και συναλλαγματικής πολιτικής και 
άλλες διατάξεις" όπως συμπληρώθηκε με το άρθρο 25, παρ. 
6 του Ν. 1418/84 "Περί Δημοσίων Έργων και ρυθμίσεις συ¬ 
ναφών θεμάτων" (ΦΕΚ Α'23). 

4. Τις διατάξεις του Ν. 128/75 "περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος". 

5. Το Π.Δ. 69/1988 "Οργανισμός Γ ενικής Γ ραμματείας Δη¬ 
μοσίων Έργων". 

6. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ “περί 
εξαιρέσεως διοικητικών πράξεων και εγγράφων από τον κα¬ 
νόνα των τριών υπογραφών". 

7. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου "Περιστολή δαπα¬ 
νών Δημοσίου Τομέα" (ΦΕΚ 420/Β/1.7.92). 

8. Τις διατάξεις της παρ. του άρθρου 22 του Ν.2362 "Περί 

Δημοσίου Λογιστικού, ελέγχου των δαπανών του Κράτους 
και άλλες διατάξεις" (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατικού 
Προϋπολογισμού αλλά η δαπάνη βαρύνει το Πρόγραμμα 
Δημοσίων Επενδύσεων και συγκεκριμένα το έργο 9469000 
της ΣΑΕ 069. 

10. Την κοινή απόφαση του Πρωθυπουργού και του Υπουρ¬ 
γού Οικονομικών με αριθ. 1039386/441/Α0006/21.4.2000 
(ΦΕΚ 571/Β/21.4.2000) "Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών". 

11. Την κοινή απόφαση Δ17α/10/30/Φ.2.2.1/23.5.2000 
(ΦΕΚ664/Β/24.5.2000) του Πρωθυπουργού και του Υπουρ¬ 
γού ΠΕΧΩΔΕ "Ανάθεση Αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ Αθανάσιο Αλευρά και Ηλία 
Ευθυμιόπουλο". 

12. Την με αρ. πρωτ. 6938/ΤΠ32/28.11.2000 Κοινή Από¬ 
φαση του Υπουργού Εθν. Οικονομίας και των Υφυπουργών 
Οικονομικών και ΠΕ.ΧΩ.Δ.Ε. με την οποία έγινε η οριοθέτη- 
ση της πληγείσας περιοχής και καθορίστηκαν τα πιστωτικά 
μέτρα για την αποκατάσταση των ζημιών από το σεισμό της 
26ης Μάίου 2000 σε περιοχές του Νομού Λευκάδας. 

13. Το με αρ. πρωτ. ΓΝ2595/14.11.2000 έγγραφο της Νο¬ 
μαρχιακής Αυτοδιοίκησης Λευκάδας. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Λευκάδας που επλήγησαν από το σεισμό της 26ης 
Μάίου 2000, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
"Περί αποκαταστάσεως ζημιών εκ σεισμών 1978 εις περιο¬ 
χήν Βορ. Ελλάδος κλπ.", όπως αυτή κυρώθηκε, τροποποιή¬ 
θηκε και συμπληρώθηκε με τους Νόμους 867/79, 1048/80, 
1133/81 και 1190/81 καθώς και των σχετικών κανονιστικών 
πράξεων όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσε ο σεισμός 
της 26ης Μάίου 2000 στα διοικητικά άριστων: 

α) Δημ. Διαμερίσματος Νικολής και των οικισμών Μανασί- 
ου και Συβότωντου Δήμου Απολλωνιών, 

β) Δημ. Διαμερισμάτων Βαυκερής, Βλυχού, Κατωχωρίου, 
Νεοχωρίου, Νυδρίου, Πλατύστομων, Πόρου, Φτερνού, Χα- 
ραδιατίκων και των οικισμών Ράχης, Μεγ. Αυλάκι, Άλατρου, 
Παλαιοκατούνας του Δήμου Ελλομένου, 

γ) των οικισμών Σπαρτοχώρι, Κατομέρι και Βαθύ του Δή¬ 
μου Μεγανησίου και των 

δ) Κοινοτήτων Καστού και Καλάμου. 

2. Το έργο της αποκατάστασης των ζημιών ανατίθεται 
στον ήδη λειτουργούντα Τ.Α.Σ. Λευκάδας. 

3. Ορίζεται προθεσμία τεσσάρων (4) μηνών, απάτη δημο¬ 
σίευση της παρούσας Απόφασης σε ΦΕΚ, εντός της οποίας 
οι ιδιοκτήτες των ακινήτων, που υπέστησαν βλάβες από το 
σεισμό της 26ης Μάίου 2000 υποχρεούνται να υποβάλλουν 
αίτηση στον Τ.Α.Σ. Λευκάδας προκειμένου να διενεργηθεί ο 
έλεγχος των κτιρίων τους από τις αρμόδιες επιτροπές του 
Υ.ΠΕ.ΧΩ.Δ.Ε. Μετά την παρέλευση της παραπάνω προθε¬ 
σμίας οι τυχόν σεισμόπληκτοι που δεν υπέβαλλαν αίτηση 
για αυτοψία δεν δικαιούνται τη χορήγηση στεγαστικής συν¬ 
δρομής για την αποκατάσταση των ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα καθο¬ 
ρίζονται ονομαστικά οι δικαιούχοι στεγαστικής συνδρομής 
για την αποκατάσταση των ακινήτων τους σύμφωνα με τα 
πορίσματα των αρμοδίων επιτροπών του Υ.ΠΕ.ΧΩ.Δ.Ε. Οι 
αποφάσεις αυτές θα δημοσιεύονται στο ΦΕΚ σύμφωνα με 


το άρθρο 1, παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

5. Εντός ενός (1) έτους από τη δημοσίευση σε ΦΕΚ των 
αποφάσεων της προηγούμενης παραγράφου, οι σεισμό¬ 
πληκτοι που έχουν οριστεί δικαιούχοι Στεγαστικής Συνδρο¬ 
μής πρέπει να υποβάλλουν στον Αρμόδιο Τ.Α.Σ. Λευκάδας 
τα απαιτούμενα δικαιολογητικά (συμβόλαια, μελέτες επι¬ 
σκευής, κλπ.) για τη χορήγηση της στεγαστικής συνδρομής. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνουμε όπως ισχύσουντα ίδια πιστωτικά μέτρα που 
ισχύουν και στις περιοχές που οριοθετήθηκαν με την με αρ. 
πρωτ. 6938/ΤΠ32/28.11.2000 Κοινή Απόφαση του Υπουρ¬ 
γού Εθν. Οικονομίας και οι Υφυπουργοί Οικονομικών και 
ΠΕ.ΧΩ.Δ.Ε. 

Από την απόφαση αυτή δεν προκαλείται πρόσθετη δαπά¬ 
νη σε βάρος του κρατικού προϋπολογισμού. 

Η απόφαση αυτή να δημοσιευθεί στην εφημερίδα της Κυ- 
βερνήσεως. 

Αθήνα, 19 Φεβρουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝ ΙΟΥ Γ. ΔΡΥΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΘ.ΑΛΕΥΡΑΣ 


Αριθμ. 1178 (3) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ¬ 
κάλεσε ο σεισμός της 14ης Ιουλίου 1993 σε περιοχές 
του Ν. Αχάίας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 Πρά¬ 
ξεως Νομοθετικού Περιεχομένου του Προέδρου της Δημο¬ 
κρατίας "περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. Και ρυθμίσεως ετέρων τινών 
συναφών θεμάτων" που κυρώθηκε με το Ν .867/79 (ΦΕΚ Α' 24). 

2. Τις διατάξειςτουΝ. 1190/81 (ΦΕΚ203/Α/30.7.81) ο οποί¬ 
ος κυρώνει την από 26.3.81 Πράξη Νομοθετικού Περιεχομέ¬ 
νου του Προέδρου της Δημοκρατίας, "περί αποκαταστάσε¬ 
ως ζημιών εκ σεισμών 1981 και ρυθμίσεως ετέρων συναφών 
θεμάτων" όπως αυτό τροποποιήθηκε και συμπληρώθηκε με 
το άρθρο 1, παρ. 42 και 43του Ν.2412/96 "Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνητι¬ 
κά όργανα και άλλες διατάξεις" (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του Ν. 
1283/82 (ΦΕΚΑ'81) "Για την προθεσμία υποβολής αιτήσεων 
δανειοδότησης των σεισμοπλήκτων και ρύθμιση άλλων θε¬ 
μάτων". 

4. Το Π.Δ. 69/1988 "Οργανισμός Γ ενικής Γ ραμματείας Δη¬ 
μοσίων Έργων". 

5. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ "περί 
εξαιρέσεως διοικητικών πράξεων και εγγράφων από τον κα¬ 
νόνα των τριών υπογραφών". 

6. Τις διατάξεις της παρ. του άρθρου 22 του Ν.2362 "Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις" (ΦΕΚ 247/Α/27.11.95). 

7. Το έργο 9969000 της ΣΑΕ 069 του Προγράμματος Δη¬ 
μοσίων Επενδύσεων. 

8. Την κοινή απόφαση Δ17α/10/30/Φ.2.2.1/23.5.2000 
(ΦΕΚ/664/Β/24.5.2000) του Πρωθυπουργού και του Υπουρ¬ 
γού ΠΕΧΩΔΕ για την ανάθεση αρμοδιοτήτων του Υπουρ¬ 
γού ΠΕΧΩΔΕ στους Υφυπουργούς ΠΕΧΩΔΕ Αθανάσιο 
Αλευρά και Ηλία Ευθυμιόπουλο". 

9. Την Κοινή Απόφαση 4821/π.ε/ΤΠ32/25.2.2000 "Συμπλη¬ 
ρωματική οριοθέτηση σεισμόπληκτης περιοχής και πιστωτι¬ 
κές διευκολύνσεις για την αποκατάσταση των ζημιών από το 
σεισμό της 14ης Ιουλίου 1993 σε περιοχές του Νομού Αχάίας" 
των Υπουργών Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. σύμφωνα με την οποία θα καθορίζονται 
ονομαστικά με απόφαση του Υφυπουργού ΠΕ.ΧΩ.Δ.Ε. οι σει¬ 
σμόπληκτοι δικαιούχοι στεγαστικής συνδρομής. 

10. Τόμε αρ. πρωτ. οικ.384/18.1.2001 έγγραφο του Τ.Α.Σ. 
Πατρών. 

11. Τις αιτήσεις που υπέβαλαν οι σεισμόπληκτοι για την 
εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους σε περιοχές του Νο¬ 
μού Αχάίας, αποφασίζουμε: 

Εγκρίνουμε τη χορήγηση στεγαστικής συνδρομής στους 
ακόλουθους σεισμόπληκτους: 

Α. Δήμος Τριταίας 
Δημοτικό Διαμέρισμα Τριταίας 
Οικισμός Κυπαρίσσι 
Κουτσαντώνης Παναγιώτης 
Οικισμός Ρουπάκια 

Παπαδοπούλου Γεωργία του Βασιλείου, Νικολακόπου- 
λος Σταμάτης του Ανδρέα 
Οικισμός Μακροχώριο- Πτέρη 
Μπάρης Κων/νος 
Δημοτικό Διαμέρισμα Ράχης 

Γουρδούπη Νικολίτσα Σύζυγος Αντωνίου Δαραμούσκα, 
Δαραμούσκας Βασίλειος του Χρύσανθου, Δαραμούσκας 
Νικόλαος. 

Δημοτικό Διαμέρισμα Μανεσίου 
Οικισμός Μανεσίου 
Λαγκαδινός Διονύσιος 
Δημοτικό Διαμέρισμα Αγίας Βαρβάρας 
Συβουλόπουλος Νικόλαος του Δημητρίου, Παπαθεοδώ- 
ρου Παναγιώτηςτου Ευαγγέλου, Τ σατσάρης Σπυρίδωντου 
Νικολάου 

Δημοτικό Διαμέρισμα Αλεποχωρίου 
Ζαχαρόπουλος Νικόλαος 
Δημοτικό Διαμέρισμα Σταυροδρομιού 
Δαραμούσκας Θεόδωρος του Αλεξίου, Άκρατος Χαράλα¬ 
μπος του Ευθυμίου,Κοτσοκόλος Νικόλαος του Κων/νου, 
Παπαγιαννοπούλου Χρυσάνθη του Κων/νου 
Δημοτικό Διαμέρισμα Δροσιάς 

Δελδήμος Κων/νος του Βασιλείου, Παπανδρέου Θεοδό¬ 
σης, Χριστογιαννόπουλος Θεόδωρος του Χρύσανθου, 
Μπούμπαλης Ανδρέας και Ελένη του Γεωργίου, Πανούσης 
Ηλίαςτου Βασιλείου 
Δημοτικό Διαμέρισμα Ερυμανθείας 
Κούτρας Σπυρίδωντου Παναγιώτη 
Δημοτικό Διαμέρισμα Σκιαδά 
Μπατραλής Γεώργιος, Πίτσιος Ηλίαςτου Βασιλείου 
Δημοτικό Διαμέρισμα Βελημαχίου 
Φωτόπουλος Γεώργιος του Κων/νου 
Δημοτικό Διαμέρισμα Κάλφα 

Αντωνόπουλος Βασίλειος του Ανδρέα, Αντωνόπουλος 
Γεώργιος του Νικολάου, Βρακόπουλος Κων/νος του Πανα¬ 


γιώτη, Μασούρας Θεόδωρος του Ιωάννη. 

Δημοτικό Διαμέρισμα Σκούρων 

Μπακάλη Γεωργία-Τζούβαλης Βασίλειος του Μιλτιάδη 

Β. Δήμος Λαρισσού 

Δημοτικό Διαμέρισμα Σπάτων 

Σταματόπουλος Χρήστος 

Δημοτικό Διαμέρισμα Μυχοίου 

Γιαννούλης Παναγιώτηςτου Κων/νου, Ψεύτης Βασίλειος 
του Γεωργίου. 

Δημοτικό Διαμέρισμα Βελιτσών 

Βγενόπουλος Χρήστος και Διονύσιος του Αθανασίου, Γε- 
ωργακόπουλος Νικόλαος του Ζώη, Μάρκου Μαρία του Γε¬ 
ωργίου, Μάρκου Θεόδωρος, Μάρκου Χρήστος. 

Δημοτικό Διαμέρισμα Πορτών 
Παναγιωτόπουλος Σωτήριος του Γεωργίου 
Γ. Δήμος Φαρρών 
Δημοτικό Διαμέρισμα Καλάνου 

Παυλόπουλος Ιωάννηςτου Παύλου, Σίνος Αθανάσιος του 
Παναγιώτη, Σινιγάλια Αικατερίνη 
Δημοτικό Διαμέρισμα Καλανίστρας 
Σκαμπαρδώνη Αγγελική & Ανδρέας & Χρήστος & Αθανα¬ 
σία του Βασιλείου 
Δημοτικό Διαμέρισμα Ελληνικού 

Θεοφανοπούλου Δήμητρα του Γ εωργίου, Λαλιώτης Ιωάν¬ 
νης του Νικολάου 
Δ. Δήμος Ωλενίας 
Δημοτικό Διαμέρισμα Καλουσίου 
Χρυσικός Βασίλειος 
Δημοτικό Διαμέρισμα Σαντομερίου 
Ασημακόπουλος Κων/νος του Χρήστου, Γιαννόπουλος Φί¬ 
λιππος του Κων/νου, Χριστοδουλόπουλος Παναγιώτης του 
Δημητρίου, Παπαναστασόπουλος Σπυρίδωντου Βασιλείου 
Ε. Κοινότητα Καλεντζίου 

Καρακάσης Σταμάτιος του Βασιλείου, Νικολακόπουλος 
Δημήτριος & Κωνσταντίνος του Γεωργίου, Νικολακοπού- 
λου Δήμητρα & Αικατερίνη του Χρύσανθου, Βάσσος Ιωάν¬ 
νης του Γεωργίου. 

ΣΤ. Κοινότητα Λεοντίου 

Λαμπρόπουλος Αθανάσιος, Μανίκα Μαρία, Σολωμού Γε¬ 
ωργία, ΚωνσταντινόπουλοςΑνδρέαςτου Κων/νου, Μάνικας 
Κων/νος του Ζαχαρία, Ντάμπασης Ανδρέας του Αγγέλου, 
Ντάμπασης Γεώργιος του Αγγέλου, Τσάμης Κωνσταντίνος 
του Γεωργίου, Καρβέλας Κων/νος του Γεωργίου. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Αθήνα, 19 Φεβρουάριου 2001 

ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 

Αριθ. οικ/1828 (4) 

Τροποποίηση και συμπλήρωση της οικ/12154/12.12.2000 
απόφασης που αφορά θέματα για την χορήγηση της επι¬ 
δότησης ενοικίου ή συγκατοίκησης σεισμοπαθών, που 
πλήγησαν από το σεισμό της 7ης Σεπτεμβρίου 1999. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τιςδιατάξειςτου Ν. 867/79 "περί κυρώσεως,τροποποι- 

ήσεως και συμπληρώσεως της από 28.7.78 Πράξεως Νο¬ 
μοθετικού Περιεχομένου περί αποκαταστάσεως των ζη¬ 
μιών έκτων σεισμών εις περιοχήν Βορ. Ελλάδος". (ΦΕΚ 24/ 
Α/7.2.79). 

2. Τις διατάξεις του Ν. 1190/81 "περί κυρώσεως της από 
26.3.81 Πράξεως Νομοθετικού Περιεχομένου περί αποκα¬ 
ταστάσεως ζημιών εκ των σεισμών 1981". (ΦΕΚ 203/Α/ 
30.7.81). 

3. Τις υπ. αριθμ. οικ/3751/ΤΠ 31/10.9.99, οικ/3992/ΤΠ 31/ 
17.9.99, οικ/4194/ΤΠ 31/24.9.99, οικ/6181/ΤΠ 31/4.11.99, 
οικ/6786/ΤΠ 31/16.11.99 και οικ/1514/ΤΠ 31/15.2.2000 Κοι¬ 
νές Αποφάσεις του Υπουργού Εθνικής Οικονομίας και των 
Υφυπουργών Οικονομικών και Περιβάλλοντος, Χωροταξίας 
καιΔημ. Έργων με θέμα την αποκατάσταση των ζημιών από 
το σεισμό της 7ης Σεπτεμβρίου 1999 στο Νομό Αττικής. 

4. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. "Αναδιοργάνωση Υπηρεσιώντης ΥΑΣ". 

5. Τιςδιατάξειςτου άρθρου 27του Ν. 2081/92 (ΦΕΚ 154/Α) 
και το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋ¬ 
πολογισμού αλλά από τις πιστώσεις Δημοσίων Επενδύσεων 
(έργο 9969000 της ΣΑΕ 069). 

6. Το Π.Δ. 69/1988 "Οργανισμός Γενικής ΓραμματείαςΔη¬ 
μοσίων Έργων". 

7. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕΧΩΔΕ σχετικά 
με τον αριθμό των υπογραφών. 

8. Την κοινή απόφαση Δ17α/10/30/Φ.2.2.1/23.5.2000 
(ΦΕΚ664/Β/24.5.2000) του Πρωθυπουργού και του Υπουρ¬ 
γού ΠΕΧΩΔΕ "Ανάθεση Αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ Αθανάσιο Αλευρά και Ηλ. 
Ευθυμιόπουλου". 

9. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους σεισμόπληκτους κα¬ 
τοίκους του Νομού Αττικής που οι κατοικίες τους έπαθαν 
ζημιές από το σεισμό της 7ης Σεπτεμβρίου 1999. 

10. Την οικ/3876/14.9.99 απόφαση του Υφυπουργού ΠΕ¬ 
ΧΩΔΕ. 

11. Την οικ/ 4947/12.10.99 απόφαση του Υφυπουργού 
ΠΕΧΩΔΕ. 

12. Την οικ/7282/26.11.99 απόφαση του Υφυπουργού ΠΕ¬ 
ΧΩΔΕ. 

13. Την οικ/6182/ΤΠ 31.2/4.11.99 απόφαση του Υφυπουρ¬ 
γού ΠΕΧΩΔΕ. 

14. Την οικ/360/14.1.2000 απόφαση του Υφυπουργού ΠΕ¬ 
ΧΩΔΕ 

15. Την οικ/ 2036/24.2.2000 απόφαση του Υφυπουργού 
ΠΕΧΩΔΕ 

16. Την οικ/ 3235/24.3.2000 απόφαση του Υφυπουργού 
ΠΕΧΩΔΕ 

17. Την οικ/ 6331/23.6.2000 απόφαση του Υφυπουργού 
ΠΕΧΩΔΕ 


18. Την οικ/12154/12.12.2000 απόφαση του Υφυπουργού 
ΠΕΧΩΔΕ, αποφασίζουμε: 

Τροποποιούμε και συμπληρώνουμε την οικ/12154/12. 
12.2000 απόφαση του Υφυπουργού ΠΕΧΩΔΕ ως εξής: 

1. Στο άρθρο 4 τροποποιούμε το ακόλουθο εδάφιο: 

"Ορίζουμε όπως, από 1.1.2001 και μετά, ο ενδιαφερόμε¬ 
νος υποβάλει αίτηση για την χορήγηση επιδότησης ενοικί¬ 
ου ή συγκατοίκησης εντός τεσσάρων (4) μηνών από την 
έναρξη του τριμήνου για το οποίο αιτείται την εν λόγω επι¬ 
δότηση", ως εξής: 

"Ορίζουμε όπως, για την επιδότηση των τριμήνων, τα 
οποία έχουν έναρξη από 1.1.2001 και μετά, ο ενδιαφερόμε¬ 
νος υποβάλει αίτηση για την χορήγηση επιδότησης ενοικί¬ 
ου ή συγκατοίκησης εντός τεσσάρων (4) μηνών από την 
έναρξη του τριμήνου για το οποίο αιτείται την εν λόγω επι¬ 
δότηση". 

2. Στο άρθρο 5 τροποποιούμε το ακόλουθο εδάφιο: 

"Για τις περιπτώσεις που δεν έχουν υποβληθεί αιτήσεις 
για την επιδότηση τριμήνων μέχρι 30.9.2000, ορίζουμε προ¬ 
θεσμία για την υποβολή τους, μέχρι 31.1.2001" 

ως εξής: 

"Για τις περιπτώσεις που δεν έχουν υποβληθεί αιτήσεις 
για την επιδότηση των τριμήνων τα οποία έχουν έναρξη το 
αργότερο μέχρι και 31.12.2000, ορίζουμε προθεσμία για 
την υποβολή τους, μέχρι και 30.4.2001". 

3. Στο άρθρο 6 γίνεται η διόρθωση, από"... παραγράφους 
3 και 4...." σε"... παραγράφους 4 και 5...". 

4. Προσθέτουμε στο τέλος της απόφασης τα παρακάτω 
άρθρα: 

10. Στις περιπτώσεις σεισμοπλήκτων κτισμάτων με διη- 
ρημένη ιδιοκτησία για τα οποία έχει εκδοθεί άδεια επισκευ¬ 
ής η επιδότηση ενοικίου ή συγκατοίκησης διακόπτεται 
τρεις (3) μήνες μετά την χορήγηση της τελευταίας δόσης 
της στεγαστικής συνδρομής για όλους τους ιδιοκτήτες ανε¬ 
ξάρτητα αν κάποιοι από αυτούς δεν επιθυμούν τη χορήγη¬ 
ση στεγαστικής συνδρομής. 

11. Στις περιπτώσεις σεισμοπλήκτων κτισμάτων για τα 
οποία έχει εκδοθεί άδεια επισκευής χωρίς την χορήγηση 
στεγαστικής συνδρομής η επιδότηση ενοικίου ή συγκατοί¬ 
κησης διακόπτεται τρεις (3) μήνες μετά την έκδοση της 
άδειας επισκευής. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Κάθε διάταξη που αντίκειται στην παρούσα παύει να ισχύει. 

Η ισχύς της παρούσας απόφασης αρχίζει από την ημέρα 
δημοσίευσής της στο ΦΕΚ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Φεβρουάριου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




